CELEX: 22008D0082
Language: el
Date: 2007-12-20 00:00:00
Title: 2008/82/ΕΚ: Απόφαση 1/2007 του Συμβουλίου Σταθεροποίησης και Σύνδεσης ΕΚ-Πρώην Γιουγκοσλαβικής Δημοκρατίας της Μακεδονίας, της 20ής Δεκεμβρίου 2007 , για την τροποποίηση του πρωτοκόλλου 2 (για τα προϊόντα χάλυβα) του Συμβουλίου Σταθεροποίησης και Σύνδεσης ΕΚ-Πρώην Γιουγκοσλαβικής Δημοκρατίας της Μακεδονίας

30.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/10
            
         
      ΑΠΌΦΑΣΗ 1/2007 ΤΟΥ ΣΥΜΒΟΥΛΊΟΥ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ ΕΚ-ΠΡΏΗΝ ΓΙΟΥΓΚΟΣΛΑΒΙΚΉΣ ΔΗΜΟΚΡΑΤΊΑΣ ΤΗΣ ΜΑΚΕΔΟΝΊΑΣ
   
   της 20ής Δεκεμβρίου 2007
   για την τροποποίηση του πρωτοκόλλου 2 (για τα προϊόντα χάλυβα) του Συμβουλίου Σταθεροποίησης και Σύνδεσης ΕΚ-Πρώην Γιουγκοσλαβικής Δημοκρατίας της Μακεδονίας
   (2008/82/ΕΚ)
   ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
   Έχοντας υπόψη:
   τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Πρώην Γιουγκοσλαβικής Δημοκρατίας της Μακεδονίας αφετέρου,
   Εκτιμώντας τα ακόλουθα:
   
               (1)
            
            
               Το άρθρο 7 του πρωτοκόλλου 2 της συμφωνίας σταθεροποίησης και σύνδεσης θεσπίζει σύστημα διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας.
            
         
               (2)
            
            
               Έχει σημειωθεί σημαντική πρόοδος όσον αφορά το πρόγραμμα της αναγκαίας αναδιάρθρωσης και μετατροπής της βιομηχανίας χάλυβα στην Πρώην Γιουγκοσλαβική Δημοκρατία της Μακεδονίας.
            
         
               (3)
            
            
               Δεν υφίσταται πλέον ανάγκη διοικητικής διαδικασίας με στόχο την ταχεία παροχή πληροφοριών σχετικά με τις τάσεις για τη ροή των εμπορικών συναλλαγών, ώστε να αυξηθεί η διαφάνεια και να αποφευχθούν ενδεχόμενες εκτροπές του εμπορίου.
            
         
               (4)
            
            
               Συνεπώς, δεν υπάρχει πλέον ανάγκη συστήματος διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας.
            
         
               (5)
            
            
               Συνεπώς, το πρωτόκολλο 2 πρέπει να τροποποιηθεί ανάλογα,
            
         ΑΠΟΦΑΣΙΖΕΙ:
   Άρθρο μόνο
   Το άρθρο 7 του πρωτοκόλλου 2 της συμφωνίας σταθεροποίησης και σύνδεσης και το παράρτημα I του εν λόγω πρωτοκόλλου 2 διαγράφονται.
   Η παρούσα απόφαση αρχίζει να ισχύει την 1η Ιανουαρίου 2008.
   
      Βρυξέλλες, 20 Δεκεμβρίου 2007.
      
         
            Για το Συμβούλιο Σταθεροποίησης και Σύνδεσης
         
         
            Ο Πρόεδρος
         
         Antonio MILOŠOSKI